laion/Wikipedia-Exotic huggingface dataset:
Made in China

Made in China (בתרגום חופשי: יוצר בסין; מנדרינית מופשטת: 中国制造, פין-יין: zhōngguó zhìzào) הוא סימן מסחר האפייני לפריטים שיוצרו ברפובליקה העממית של סין, בעיקר ביבשת המרכזית, זאת מכיוון שהונג קונג ומקאו הם אזורים מנהליים מיוחדים של הרפובליקה העממית של סין. מהיותם כאלה, רוב הפריטים המיוצרים בהם מתויגים כ"יוצר בהונג קונג" או כ"יוצר במקאו", בהתאמה. סימון אחר למוצרים המיוצרים בסין הוא :"Made in P.R.C", כלומר "מיוצר ברפובליקה העממית של סין" (People's Republic of China). על אף העובדה שהמונח "סין" משמש גם לתיאור הרפובליקה הסינית (טאיוואן), הסימן המסחרי "Made in China" לא משמש את הרפובליקה הסינית. מוצרים המיוצרים ברפובליקה הסינית מסומנים בדרך כלל כ"יוצר בטאיוואן" (Made in Taiwan) או כ"יוצר ב-ROC"‏ (Made in ROC)‏. המושג "Made in China", משמש בהשאלה לתיאור מוצר זול ולא איכותי. משמעות זו נובעת מהייצור ההמוני והמהיר של מוצרים באיכות נמוכה בסין, המיוצאים למערב. פעמים רבות מוצרים אלו אינם עומדים בתקנים שונים המקובלים במערב, בין השאר תקני בטיחות. נמצאו למשל צעצועים המיוצרים בסין המכילים עופרת, מתכת רעילה. בניגוד לכך, משמעות המושג "יוצר בטאיוואן" היא, ברוב הפעמים, כוונה למוצר זול אך איכותי. בנוסף, המוצרים המיוצרים באסיה בעלי האיכות הגבוהה ביותר הם בדרך כלל מתוצרת יפן. סימון מדינת מוצא Made in Germany טל רשף, Made in china: עלבון או מחמאה?, באתר ynet, 17 באוגוסט 2011 ROC- Republic of China, הרפובליקה הסינית באנגלית. טלי גולדשטיין‏, דיווח של ועדת הבטיחות האמריקאית: מעל לחצי מיליון צעצועים סיניים המכילים צבעי עופרת מורדים שוב מהמדפים, באתר וואלה, 5 באוקטובר 2007
לוג

האם התכוונתם ל... לוג (יחידת מידה) – יחידת מידה מקראית למדידת נפח של נוזל לוג (ירח) – ירח של שבתאי לוגריתם (בקיצור: Log) – במתמטיקה, פונקציה הפוכה לפונקציה המעריכית מד מהירות ימי פשוט – נקרא באנגלית ובלשון הימאים "לוג" (log) ליונל לוג – קלינאי תקשורת אוסטרלי, שטיפל בהצלחה בג'ורג' השישי, מלך הממלכה המאוחדת, אשר סבל מגמגום לוג – שם עט של לאה גולדברג "לוג" - כינוי לגזע עץ כרות קובץ לוג – קובץ המשמש לרישום פעילות של תוכנה
דניאל כפרי

דניאל כפרי (1945 – 20 במרץ 2024) היה פסל ישראלי. פסלו המפורסם, "שער האמונה" מוצב ביפו העתיקה. דניאל כפרי נולד בצ'כוסלובקיה ועלה לישראל בשנת 1949. גדל בקריית מוצקין ובגיל 21 החל ללמוד בבצלאל בעזרת מלגת לימודים שקיבל מקרן ידידות אמריקה-ישראל. כפרי יצר למעלה מ-700 עבודות, בהן הצליח להביא רבדים שונים מהסיפור של העם היהודי, נלחם במלחמות ששת הימים ויום כיפור, יצר אמנות, למד תורה והקדיש את חייו לשילוב כל האלמנטים הללו יחד. כפרי התמחה בעיקר ביצירת מונומנטים המשלבים שיש קרארה וברונזה איטלקית. בשנות ה-70 יצר עבודות פיסול שונות עבור הסוכנות היהודית ועיריית ירושלים. עבודותיו של כפרי, הכוללות בעיקר פסלים ותבליטי קיר, מוצגות במספר רב של ערים ברחבי ישראל, בין השאר במתחם בית החולים סורוקה, במתחם מרכז רפואי שיבא, במכון ויצמן, ביפו העתיקה, באילת, במלון הילטון בטאבה, במוסד למודיעין ותפקידים מיוחדים ובנמל התעופה בן-גוריון. כמו כן, ניתן למצוא אוספים משמעותיים של עבודותיו אצל אספני אמנות ברחבי העולם וביניהם, מוזיאון בלז לאמנות בממפיס, אוסף הרמלין בדטרויט, אוסף שאלתיאל בלאס וגאס, אוסף פסברג בניו-יורק ואוסף קפלן במוסקבה. בשנת 1971 זכה בפרס ראשון בתחרות לאמנים צעירים בביאנלה במונקו. בשנת 1976 זכה בפרס ירושלים לפיסול. כפרי חזר בתשובה לאחר מלחמת יום כיפור. לאחר כמה שנים יצא בשאלה. לאחר כעשור חזר שוב בתשובה לאחר שלטענתו פגש את אליהו הנביא. מאז הוא ניהל אורח חיים אורתודוקסי, וחילק את זמנו בין ביתו בביתר עילית לבין הסטודיו והגלריה בפיאטרסנטה שבאיטליה. היה נשוי לטליה ולו ארבעה ילדים מנישואים קודמים. פרוטומה מברונזה של דוד בן-גוריון, מוצב בנמל התעופה בן-גוריון בלוד פרוטומה מברונזה של יצחק רבין, מוצב באולם קבלת הנוסעים בנמל התעופה בן-גוריון בלוד מוצב בבית חולים סורוקה בבאר שבע מוצב בבית חולים סורוקה בבאר שבע מוצב בבית חולים סורוקה בבאר שבע פסל דגל הדיו באילת "אביב", פסל שיש קררה, קמפוס האוניברסיטה העברית בהר הצופים ירושלים "שושנת העמקים", באוניברסיטת בר-אילן מדיה וקבצים בנושא דניאל כפרי בוויקישיתוף אתר האינטרנט הרשמי של דניאל כפרי פיסול חוצות - הנצחה ליהודי אתיופיה, באתר עיריית ירושלים נעמה ריבה, פסליו של דניאל כפרי מוצבים ברחבי הארץ, ומעולם לא הוצגו במוזיאון, באתר הארץ, 2 באפריל 2024
גליל (כלי)

גליל או בשמו הלועזי צילינדר, הוא עצם או כלי כלשהו שצורתו דומה לצורה הגאומטרית גליל. אורכו, קוטרו וגודלו יכולים להשתנות בהתאם לשימוש הכלי. הגליל יכול להיות חלול (בעל דפנות בלבד), אטום או אטום למחצה. במכניקה כחלק מציר סיבוב (כגון גל ארכובה של כלי רכב מנועיים) . כחלק המורכב עם גלילים נוספים להעברת תנע או הזזת רכיבים נעים (למשל מערכת הילוכים, או צילינדר מנעול). העברת או דחיסת חומר כלשהו בווקטור מסוים - למשל צינור או בוכנה. ידית אחיזה של כלי עבודה רבים מעוצבים בצורת גליל היות שלכף היד האנושית נוח לאחוז בגליל. לדוגמה: כלי כתיבה, מקל מטאטא או מגרפה. קיפול יריעה (כאשר ההיטל בצורת ספירלה) או גלגול כבל, בתנאי שגמישות החמר מספקת. פסטל שמן מכחול נייר טואלט צינור ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
בנג'י מאדן

בנג'מין ליוואי "בנג'י" מאדן (באנגלית: Benjamin Levi "Benji" Madden; נולד ב־11 במרץ 1979) הוא גיטריסט וזמר רקע בלהקת הפאנק רוק גוד שארלוט. מאדן נולד בוולדורף, במרילנד שבארצות הברית. יש לו אח תאום זהה בשם ג'ואל מאדן, המתפקד כסולן בלהקה. כמו כן, יש לו אח מבוגר ממנו בשם ג'וש, ואחות צעירה בשם שרה. כשהיה בן 16, אביו נטש את המשפחה ובכך גרם למשפחה לבעיות כלכליות קשות. על מנת לעזור לשפר את המצב, מאדן ואחיו עבדו בעבודות זוטרות כמו נערי שמפו במספרות וכדומה. בתחילת שנות העשרים שלו, שינה מאדן את שמו האחרון מקומבס (שם המשפחה של אביו), למאדן (שם הנעורים של אימו). בינואר 2015, נישא לשחקנית האמריקאית קמרון דיאז, בטקס יהודי (אף על פי ששניהם נוצריים) בביתם בבוורלי הילס, זאת לאחר 17 יום של אירוסין. הזוג הכיר 7 חודשים קודם לכן דרך חברתה של דיאז, ניקול ריצ'י, אשר היא גיסתו של מאדן. ב-3 בינואר 2020 נולדה בתם הבכורה של השניים. בשנת 1995, בגיל 16, מאדן היה בהופעה של הביסטי בויז עם אחיו ג'ואל. בהשפעת ז'אנר המוזיקה שנהגו לשמוע, ובעיקר לאחר ההופעה, השניים החליטו להקים להקה משלהם עם עוד חבר. חיי הלהקה היו קצרים, והם התפרקו לאחר זמן קצר. לאחר מכן, התאומים החליטו להקים עוד להקה, ולשם כך גייסו שניים מחבריהם, פול תומאס ואהרון אסקולופיו. יחד הקימו את גוד שארלוט. במשך הזמן, הצטרף ללהקה הגיטריסט בילי מרטין, אהרון עזב, ומאז נדדה הלהקה עם 8 מתופפים שונים, עד האלבום הרביעי, בו התווסף חבר חדש ללהקה, דין בוטרוורת'. הלהקה התפרסמה במהרה לאחר צאת האלבום השני והמצליח שלהם, The Young and the Hopeless. התאומים גם הנחו תוכנית בערוץ MTV. הלהקה הוציאה את אלבומה החמישי, Cardiology, וממשיכה את הקריירה המצליחה שלה. ב-2001, הופיע מאדן בסרט הקומדיה "קטע מהסרטים" יחד עם שאר להקת גוד שארלוט. ב-2006, הופיע עם אחיו ג'ואל בסרט "בנות חומריות". בנוסף הוא הוציא עם להקתו סרט דוקומנטרי המספר על סיבוב ההופעות המצליח שלהם ביפן בתקופת האלבום השלישי. מאדן הקים יחד עם אחיו ג'וש וג'ואל את חברת ההלבשה DCMA COLLECTIVE. החברה מייצרת בעיקר טי שירטים וניתן לראות את בנג'י ואת ג'ואל מסתובבים איתם בדרך כלל. מדיה וקבצים בנושא בנג'י מאדן בוויקישיתוף אתר האינטרנט הרשמי של בנג'י מאדן (באנגלית) בנג'י מאדן, ברשת החברתית אקס (טוויטר) בנג'י מאדן, במסד הנתונים הקולנועיים IMDb (באנגלית) בנג'י מאדן, באתר AllMusic (באנגלית) בנג'י מאדן, באתר MusicBrainz (באנגלית) בנג'י מאדן, באתר Yandex.Music (ברוסית) בנג'י מאדן, באתר Discogs (באנגלית) בנג'י מאדן, באתר Songkick (באנגלית) האתר הרשמי של גוד שארלוט "Cameron Diaz Has a Jewish Wedding - Through Neither She nor Beau Are Jewish". Haaretz (באנגלית). 2017-01-07. נבדק ב-2016-12-30. מזל טוב: קמרון דיאז ובן זוגה בנג'י מאדן הביאו בת בכורה לעולם, באתר ‏מאקו‏, 3 בינואר 2020
Out of Our Heads

Out Of Our Heads הוא האלבום השלישי בבריטניה והרביעי בארצות הברית של להקת הרולינג סטונז. הגרסה האמריקאית שונה מהבריטית. בשני האלבומים יש 12 שירים, ורק 6 מתוכם נמצאים בגרסה השנייה. ארבעה מהשירים שאינם בגרסה האמריקאית נמצאים באלבום December's Children ושניים בThe Rolling Stones, Now!. השירים Play With Fire, Heart Of Stone וThe Last Time יצאו כסינגלים וזכו להצלחה רבה. השיר (I Can't Get No) Satisfaction הגיע למקום הראשון במצעד הבריטי והאמריקאי. האלבום היה הראשון של הלהקה שזכה במקום הראשון במצעד האמריקאי וזכה במקום השני במצעד הבריטי. השיר The Last Time זכה גם במקום הראשון במצעד הבריטי. "She Said Yeah" (סוני בונו/רודי ג'קסון) – 1:34 "Mercy, Mercy" (דון קוביי/רוני מילר) – 2:45 "Hitch Hike" (מרווין גיי/ויליאם סטיבנסון/קלארנס פול) – 2:25 "That's How Strong My Love Is" (רוזוולט ג'יימסון) – 2:25 "Good Times" (סם קוק) – 1:58 "Gotta Get Away" (ג'אגר/ריצ'ררד) – 2:06 "Talkin' 'Bout You" (צ'אק ברי) – 2:31 "Cry To Me" (ברט ראסל) – 3:09 "Oh Baby (We Got a Good Thing Goin')" (ברברה לין און) – 2:08 "Heart of Stone" (ג'אגר/ריצ'ררד) – 2:50 "The Under Assistant West Coast Promotion Man" (ננקר פלג') – 3:07 "I'm Free" (ג'אגר/ריצ'ררד) – 2:24 "Mercy, Mercy" – 2:45 "Hitch Hike" – 2:25 "The Last Time" (ג'אגר/ריצ'ררד) – 3:41 "That's How Strong My Love Is" – 2:25 "Good Times" – 1:58 "I'm All Right (הופעה)" (אאס מקדניאלס) – 2:23 "(I Can't Get No) Satisfaction" (ג'אגר/ריצ'ררד) – 3:43 "Cry to Me" – 3:09 "The Under Assistant West Coast Promotion Man" (ננקר פלג') – 3:07 "Play With Fire" (ננקר פלג') – 2:14 Released as the B-Side of "The Last Time" in the UK and US "The Spider and the Fly" (ג'אגר/ריצ'ררד) – 3:38 Released as the B-Side of "(I Can't Get No) Satisfaction" in the UK מיק ג'אגר - שירה, כלי הקשה, מפוחית קית' ריצ'רדס - גיטרה, שירה בריאן ג'ונס - גיטרה, מפוחית, אורגן, פסנתר, צ'מבלו צ'ארלי ווטס - תופים, כלי הקשה ביל וויימן - גיטרה בס מידע על האלבום Out of Our Heads באתר MusicBrainz האלבום Out of Our Heads באתר Discogs האלבום Out of Our Heads באתר ספוטיפיי
האזור הפלארקטי

האזור הפלארקטי הוא אחד משמונת האזורים הביוגאוגרפיים המחלקים את שטח כדור הארץ והוא השטח הגדול ביותר כששטחו כולל 54.1 מיליון קמ"ר. הוא כולל את כל אירופה, אסיה שמצפון להימלאיה, צפון אפריקה, חלק מהמזרח התיכון לרבות ישראל וחלקים מצפון ומרכז חצי האי ערב. האזור הוא חלק מהאזור ההולארקטי הקשור גם לאזור הנארקטי ומכיל מספר מינים קרובים שאף חיים לאורך כל האזור, זאת עקב מיצר ברינג ממנו היגרו מינים רבים בגשר יבשתי. אזור זה כולל ערבות עשב, מדבריות, הרים ויערות ממוזגים ויש בו מספר אקלימים ואזורים אקולוגים שונים אחד מהשני. חלק מאזורים אלה כוללים טונדרות ואזורי אקלים קוטבי ואקלים תת-ארקטי לאורך צפון אירופה ורוסיה, בעוד שאזורים אחרים בעלי אקלים ממוזג לאורך רוב אירופה ואסיה, אקלים ים תיכוני לאורך האזור הים תיכוני, אקלים סובטרופי ואקלים צחיח במזרח התיכון וצפון אפריקה הכוללים את הסהרה, המדבר החם ביותר. אזור זה דומה מאוד לאזור הנארקטי עם צמחייה מותאמת לאקלימים קרים עד ממוזגים. באזור ישנם הרבה יערות הן מחטניים כמו הטייגה והן יערות נשירים ויערות אחרים, אשר מכילים עצים דומים לעצי אמריקה הצפונית. גם בעלי חיים מהאזור בעלי קירבה לבעלי חיים נארקטים או שחיים בשני האזורים, ביניהם הביזונים, אייל אציל וקנדי, זאב אפור, שועלים, דוב חום, מכרסמים רבים ומספר עופות הקיימות רק באזור ההולארקטי כמו האלקיים, צוללנאים, שכווים, ציצניתיים וסתריים. כך גם המשפחות עכברים אוגריים, פיקתיים ופנדות אדומות. האזור האפרוטרופי ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
ג'ואל מאדן

ג'ואל רובן מאדן (באנגלית: Joel Rueben Madden;‏ נולד ב-11 במרץ 1979) הוא זמר אמריקאי, אשר ידוע בתור הסולן של להקת הפאנק רוק "גוד שארלוט". לג'ואל שלושה אחים אשר אחד מהם- אחיו התאום, בנג'י מאדן הוא גיטריסט הלהקה. מאדן נולד ביישוב וולדורף (אנ'), מרילנד. בגיל 16, עזב אביו את המשפחה וגרם לה לבעיה כלכלית קשה ומאדן ואחיו פנו לעבודה בעבודות מזדמנות שונות. לאחר שבגר החליט לשנות את שם משפחתו מ"קומבס", לשם נעוריה של אמו, "מאדן". אחיו הוא המוזיקאי בנג'י מאדן. לאחר שצפה עם אחיו בשנת 1995 בהופעה של הביסטי בויז ובהשפעת ז'אנר המוזיקה אותו נהגו לשמוע, החליטו השניים, עם חבר נוסף להקים להקה, אך זו התפרקה לאחר זמן קצר. בהמשך, החליטו השניים להקים להקה נוספת, וגייסו לשם כך את חבריהם פול תומאס ואהרון אסקולופיו והקימו יחדיו את גוד שארלוט. הלהקה התפרסמה לאחר אלבומה השני והמצליח The Young and the Hopeless. ב-2001, הופיע מאדן בסרט "קטע מהסרטים" יחד עם שאר להקת גוד שארלוט. ב-2006, הופיע עם אחיו בנג'י בסרט "Material Girls". בנוסף הנחו התאומים תוכנית ב-MTV. כמו כן, הקימו האחים לבית מאדן חברת הלבשה בשם DCMA COLLECTIVE המייצרת בעיקר טישרטים והם עצמם נוהגים ללבוש את בגדי המותג. בשנת 2012 הצטרף כמנטור לתוכנית המציאות האוסטרלית "The Voice" ממנה פרש לאחר חמש עונות ב-2016. בנובמבר 2006, החל מאדן לצאת עם ניקול ריצ'י. בנובמבר 2007, הקימו מאדן וריצ'י את "קרן ריצ'י ומאדן לילדים". הקרן יצרה משרד רישום באינטרנט כדי לעזור למשפחות במצוקה. לזוג שני ילדים: הרלוו (נולדה ב-11 בינואר 2008) וספרוו (נולד ב-9 בפברואר 2009). הזוג נישא ב-11 בדצמבר 2010, והוא מתגורר כיום בגלנדל, קליפורניה. מדיה וקבצים בנושא ג'ואל מאדן בוויקישיתוף ג'ואל מאדן, ברשת החברתית אקס (טוויטר) ג'ואל מאדן, במסד הנתונים הקולנועיים IMDb (באנגלית) ג'ואל מאדן, באתר AllMusic (באנגלית) ג'ואל מאדן, באתר MusicBrainz (באנגלית) ג'ואל מאדן, באתר Yandex.Music (ברוסית) ג'ואל מאדן, באתר Discogs (באנגלית)
אבחון TVPS

אִבְחוּן TVPS (ראשי תיבות של Test of Visual-Perceptual Skills – מבחן מיומנויות תפיסתיות חזותיות) הוא אבחון תפיסתי סטטי, הבודק תפיסה חזותית. האבחון פותח על ידי מוריסון גרדנר[דרוש מקור] (Gardner) בשנת 1982, ומועבר לילדים מגיל 4 עד גיל 13. ממצאיו הכמותיים מתבטאים בגיל תפיסתי. האבחון מחולק לשבעה תת-מבחנים, כאשר כל תת-מבחן בודק תחום מסוים בתפיסה החזותית. בכל תת-מבחן 16 מטלות המדורגות מהקל אל הכבד. במקרה שבו הנבדק טועה בארבע שאלות רצופות, המבחן מופסק. התת-מבחנים כוללים: הבחנה חזותית, זיכרון חזותי של צורה בודדת לטווח קצר, יחסים במרחב, קביעות הצורה, זכירת חפצים, הבחנה בין דמות לרקע ותפיסת השלם וסגירות הצורה. ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
Hey There Delilah

"Hey There Delilah" הוא שיר של להקת הרוק האמריקנית פליין וייט טיז. השיר יצא לראשונה ב-2004 כסינגל השלישי מאלבום הבכורה של הלהקה, All That We Needed ולא זכה להצלחה. ביוני 2007, שנתיים לאחר מכן, החליטו חברי הלהקה להוציא את השיר שוב כסינגל, והפעם השיר הפך ללהיט ענק. השיר הגיע למקום הראשון במצעד הבילבורד, המצעד הרשמי של ארצות הברית ולאחר חודש כשיצא בשאר העולם כבש את גם את המצעד הבריטי ואת המצעד האירי שבהם הגיע השיר למקום השני. בישראל הגיע השיר למקום שני כעבור שבועות ספורים ולבסוף הגיע אל המקום הראשון. השיר הכניס את הלהקה לתודעה העולמית והפך לאחד הלהיטים הגדולים של שנות האלפיים. כמו כן, השיר זכה לתוארי זהב ופלטיניום במספר מדינות. בארצות הברית נמכר השיר ב-4.5 מיליון עותקים. ההשראה לכתיבת השיר הייתה פגישתו של סולן הלהקה טום היגנסון עם האצנית האמריקאית דליילה דיקרסנזו. מידע על היצירה "Hey There Delilah" באתר מיוזיק בריינז מידע על הסינגל "Hey There Delilah" באתר מיוזיק בריינז מידע על היצירה "Hey There Delilah" באתר Discogs מילות השיר "Hey There Delilah" באתר Genius סרטון השיר "Hey There Delilah" באתר יוטיוב השיר בערוץ יוטיוב של חברת התקליטים Fearless Records Gold & Platinum, RIAA (באנגלית) Silvia Pingitore, The only interview with Tom Higgenson that is not just about Hey There Delilah, The Shortlisted, ‏2021-11-11 (באנגלית בריטית) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
בנדיקטוס

בנדיקטוּס (מלטינית: Benedictus) הוא שם שפירושו "מבורך". האם התכוונתם ל... בנדיקטוס (תפילה) – תפילה שנאמרה על ידי זכריה בעלה של אלישבע במהלך ברית המילה של יוחנן המטביל (על פי הברית החדשה) בנדיקטוס מנורסיה – מייסד המסדר הבנדיקטיני תקנון בנדיקטוס – תקנון לניהול חיי מנזר שנכתב על ידי בנדיקטוס מנורסיה בנדיקטוס מאניאן – רפורמטור קתולי בנדיקטוס הראשון – אפיפיור בין השנים 575–579 בנדיקטוס האחד עשר – אפיפיור בין השנים 1303–1304 בנדיקטוס השנים עשר – אפיפיור בין השנים 1334–1342 בנדיקטוס החמישה עשר – אפיפיור בין השנים 1914–1922 בנדיקטוס השישה עשר – אפיפיור בין השנים 2005–2013 ברוך (בנדיקטוס) שפינוזה – פילוסוף יהודי-הולנדי נודע בן המאה ה-17 בנדק בנדיקט
ליפצק (מחוז)

מחוז ליפצק (ברוסית: Липецкая область; תעתיק: ליפצקאיה אובלסט) הוא סובייקט בפדרציה הרוסית. המחוז נמצא בשטח של המחוז הפדרלי המרכזי, כ-400 ק"מ דרומית למוסקבה. המחוז הוקם ב-6 בינואר 1954 תוך העברת חלק מהמחוזות אוריול, טמבוב, טולה, ריאזאן ווורונז'. נכון לינואר 2024 במחוז מתגוררים 1,116,265 תושבים. בתקופת תלמי נהר דון שחוצה את שטחי המחוז היה נחשב לגבול בין אירופה לבין אסיה. באותה תקופה האזור היה מאוכלס על ידי עמים בלטיים ופינו-אוגורים. במאה ה-6 החלה התיישבות של עמים סלאבים באזור. השטח היה בהשפעת ממלכת הכוזרים. בסביבות 1024 שטח שולב בנסיכות צ'רניגוב ובהמשך היה נכלל בחלקו בנסיכות זו ובניסכות ריאזאן. בעקבות הכיבוש המונגולי יישובים באזור נהרסו והתיישבות רוסית צומצמה מאוד. בתחילת המאה ה-15 השטח עבר לשליטת הדוכסות הגדולה של ליטא והחל ממחצית המאה ה-15 לנסיכות ריאזאן. במהלך המאה ה-16 השטחים סופחו על ידי נסיכות מוסקבה. לאחר הקמת גוברניות האזור שולב בגוברניית וורונז'. בתקופה הסובייטית האזור שולב ביחידות מנהליות שונות. בשנת 1925 בבסיס ליפצק הוקם בית ספר לטייסים גרמנים שפעל עד לשנת 1933. בתקופת מלחמת העולם השנייה חלקים של המחוז הנוכחי נכבשו לזמן קצר על ידי כוחות ורמאכט. המחוז הוקם ב-6 בינואר 1954 תוך העברת חלק מהמחוזות אוריול, טמבוב, טולה, ריאזאן ווורונז'. בשנת 2023 דרך שטחי המחוז עברו כוחות של קבוצת וגנר. החל מפברואר 2024 מפעלים במחוז סובלים מהתקפות של כטבמ"ים אוקראינים כתוצאה של פלישת רוסיה לאוקראינה. הרשות המחוקקת היא "מועצת נציגי העם של מחוז ליפצק" שכוללת 58 חברים. בראש המחוז עומד מושל שנבחר ל-5 שנים. בספטמבר 2019 לתפקיד נבחר איגור ארטמונוב. בשנת 2024 הוא נבחר לכהונה השנייה. מבחינה אדמיניסטרטיבית החבל מחולק ל-18 ראיונים ו-2 ערים בעלי חשיבות מחוזית ליפצק, והעיר השנייה בגודלה – יילץ. נכון לינואר 2024 במחוז מתגוררים 1,116,265 תושבים. כמו רוב אזורי רוסיה המחוז סובל מקיטון אוכלוסייה אך בצורה מינורית. כ-64% מתושבי המחוז מתגוררים בערים. בהתאם לנתוני מפקד אוכלוסין 2021 של הפדרציה הרוסית הרוסים מהווים כ-87% מאוכלוסיית המחוז. אוכלוסיית ליפצק מונה כ-500 אלף תושבים. בשטח המחוז נמצא מפעל פלדה מהגדולים ברוסיה שבבעלות ולדימיר ליסין. דרך המחוז עוברות מספר מסילות ברזל. המסילה הראשונה נבנתה בשנת 1868. דרך המחוז עובר כביש ארצי M4 מוסקבה-נובורוסייסק ו-R-119 אוריול - טמבוב. בעיר ליפצק פועל נמל תעופה בעל מעמד בין-לאומי. מדיה וקבצים בנושא ליפצק בוויקישיתוף אתר האינטרנט הרשמי של ליפצק (ברוסית) ליפצק, באתר אנציקלופדיה בריטניקה (באנגלית)
פטריק סטאר

פטריק סטאר או פטריק הכוכב (באנגלית: Patrick Star) הוא דמות בסדרות הטלוויזיה "בובספוג מכנסמרובע", "המופע של פטריק" ו"מחנה האלמוגים". את הדמות יצר סטיבן הילנבורג, יוצר הסדרה "בובספוג מכנסמרובע". דמותו של פטריק התקבלה באהדה בקרב קהל הצופים וזכתה לחיבה רבה בזכות היותו שונה ומתואר כטיפש, חסר אינטליגנציה, בעל זיכרון לטווח קצר ומובטל לעומת שאר דמויות הסדרה. כמו דמותו של סקווידוויד, גם דמותו של פטריק זכתה בסדרת המשך בשם "המופע של פטריק", שעלתה לשידור לראשונה ב-2021 בארצות הברית, ובאפריל 2022 בישראל. פטריק הוא חברו הטוב ביותר של בובספוג, הדמות הראשית בסדרה. פטריק הוא כוכב ים. משם לקוח שם משפחתו ״כוכב״ אך בכמה פרקים הוזכר השם לאונרד פטריק, על שם סבו, שהיה ראש העיר של אצת הים. פטריק מתואר כ"בור" ובעל זיכרון קצר טווח, ומתנהג בטיפשות ובתמימות לאורך הסדרה. מכיוון שבכמה פרקים ישנם רגעים בהם פטריק מתואר כחכם ואף גאון, מקובל להסתמך על הפעם בה נראה מוחו של פטריק בגודל רגיל אך מנותק מהשקע ועובד רק לפעמים. פטריק גר לצד סקווידוויד ובובספוג, בשכונת האלמוגים. הוא חי מתחת לסלע קטן שבו רק כורסא חבית שעליה מנורה קטנה וטלוויזיה, והוא ישן על התקרה (תחתית הסלע) בכך שנצמד אליה. מפני שבובספוג היא סדרה לא רציפה, נראו כמה עיצובים לביתו של פטריק וזהו העיצוב המקורי, אם כי נפוץ גם לראות בית בגודל רגיל עם רהיטים מחול. פטריק אוהב לאכול קציצות סרטן ולהעביר את זמנו בבטלה. אחד מתחביביו הוא ציד מדוזות יחד עם בובספוג. את רוב הרפתקאותיו של בובספוג, הוא עשה עם פטריק, מה שהידק את הקשר ביניהם. למרות שהוא מחוסר עבודה ובטלן, בחלק מהפרקים פטריק ניסה למצוא אחת כזו ובפרקים מסוימים אף היו ברשותו כסף, פנינים ותכשיטים. כמו בובספוג, גם פטריק מעריץ את איש הים ונער הקסם, כשבובספוג נוהג להתחפש לאיש הים ופטריק לנער הקסם. פטריק אף שאב מהשניים השראה, כשבאחד הפרקים ניסה להפוך לגיבור על בשם "פטריק מן", ואף ניצח את הבועה המזוהמת, אך פרש בשיא. פטריק נראה חביב ומתחבר למספר אנשים בסדרה, מלבד סקווידוויד אליו הוא מנסה להתחבר, ללא הצלחה. באחד הפרקים סקווידוויד אף מוציא נגדו צו הרחקה, שנראה שנכשל בפרקים אחרים. הוריו של פטריק, הרב ומרג' נראים בסדרה רק בפרק אחד, וכך גם אחותו הגדולה - סם סטאר. בפרק "שלטון הטיפשים", מתגלה כי פטריק הוא נצר למשפחת מלוכה ומתחיל לשלוט בדרכים דיקטטוריות בביקיני בוטום מתוך יהירות, אך לבסוף נחשף כי בן המלוכה האמיתי שאליו המלוכה הייתה צריכה ללכת מלכתחילה, היה גארי החילזון, שמתגלה באותו הפרק גם כבן דודו של פטריק - עובדה זו משמשת כבדיחה על מנת המשכל הגבוהה של גארי והנמוכה של פטריק. בפרק "מאבק אחרון" פטריק מזכיר את דוד קליטוס רק ממשפט שפעם אמר ומספר שהוא נעצר לאחר השתתפות במצעד. הסדרה החדשה של פטריק חושפת את משפחתו עם הורים שונים, אחות שונה שהיא סקווידינה שהופיעה לראשונה בפרקים החדשים של בובספוג וסבא פט. מדיה וקבצים בנושא פטריק סטאר בוויקישיתוף פטריק סטאר, ברשת החברתית אקס (טוויטר)
ג'ף פולבר

ג'ף פולבר (נולד ב-12 בספטבר 1962) הוא יזם, איש עסקים ומשקיע בחברות הזנק יהודי אמריקאי, העוסק בתקשורת, בדגש על טלפוניה דרך תקשורת נתונים (VoIP) ובאינטרנט. הוכתר בשנת 2003 על ידי המגזין ביזנסוויק כגורו טכנולוגי ("גורו-טק"). כבר בימי בית הספר התיכון היה פולבר גיק טכנולוגיה טיפוסי וכחובב רדיו בנה טלפון אלחוטי על בסיס טכנולוגיה של גלי רדיו. הוא פעיל בקידום הווידאו באינטרנט, IPTV (טלוויזיה על גבי רשת האינטרנט), "נטוורקינג" (יצירת קשרי עבודה ומינוף קשרים מהעבר) ושימוש ברשתות החברתיות המקוונות (במיוחד פייסבוק וטוויטר). פולבר טבע את המונח "purple minutes" כדי לתאר תקשורת עם ערך מוסף כגון וידאו או שמע דרך האינטרנט. פולבר הוא אב לתאומים. פולבר הוא המייסד ויושב ראש הראשון של חברת pulver.com, שממנה התפטר בשנת 2008. עד כה הקים פולבר קרוב ל-50 חברות סטארט-אפ שהבולטות שבהן הם חברות FWD‏ (Free World Dialup) ו-Vonage (ספקית הטלפוניה האינטרנטית הגדולה ביותר בארצות הברית כיום). כמו כן הקים פולבר את Voice Over Network) VON) - חברה עולמית לכנסים ומידע בתחום ה-VoIP. פולבר נכנס לתחום ה-(VoIP (Voice over Internet Protocol, פרוטוקול להעברת שיחות טלפון על גבי פרוטוקול האינטרנט) בשנת 1995, כשבמהלך חופשת מחלה מעבודתו כמנהל מערכות מחשוב בוול סטריט, גלש באינטרנט ונתקל ב-IPhone (תוכנה חינמית של חברת ווקלטק הישראלית, שאפשרה לקיים שיחות דרך האינטרנט). הוא הוריד אותה, שוחח עם חברים והחליט להתפטר מעבודתו ולהקדיש את כל זמנו ל-VoIP. בדצמבר 2003 ובאפריל 2004 הציע פולבר שיחות חינם לארצות שונות (בהן ישראל) דרך המחשב, כדי לקדם את המודעות ל-VoIP בכלל ולשירות Free World Dialup שלו בפרט. באוגוסט 2007 מונה לדירקטור בחברת blogtv של תפוז אנשים. בשנים האחרונות פועל ג'ף להפצת רעיון הטוויטר והשפעתו הרבה על התרבות התקשורתית הדיגיטלית בעולם באמצעות כנסים בשם Jeff Pulver’s 140 Characters Conference. ההון הרב שצבר מאפשר לפולבר לעסוק גם בלסייע ליזמים צעירים. בשנים האחרונות סייע פולבר במאבקם של אנשי התעשייה צעירים בחברות הטלקום הוותיקות, שניסו להגביל את השימוש בתוכנות החינם שהופצו ברשת בתחילת העשור. ותרם רבות בתחום החקיקה המקלה על טכנולוגיות תקשורת צעירות. אחד מהישגיו החשובים זכה לכינוי "The Pulver Order" (תקנת פולבר), בו קבע כי VoIP אינו שירות טלקומוניקציה. התקנה אומצה על ידי ועדת התקשורת הפדרלית של ארצות הברית, ה-FCC, והפכה לחוק הראשון של ה-FCC בנוגע לתקשורות בעזרת פרוטוקול אינטרנט, דבר שאפשר לענף הצעיר לצמוח כשהוא חף ממרבית המגבלות שאליהן כפופות החברות הגדולות בתחום. מדיה וקבצים בנושא ג'ף פולבר בוויקישיתוף אתר האינטרנט הרשמי של ג'ף פולבר (באנגלית) ג'ף פולבר, ברשת החברתית אקס (טוויטר) כתבה The Wall Street Journal אילן גטניו, העולם עדיין לא מבין את מידת ההשפעה של ישראל על ההיי־טק, באתר ישראל היום, 9 במאי 2014 רפאל קאהאן, "להקליד במקום לדבר ישירות עם האינטרנט? זה דינוזאורי", באתר כלכליסט, 4 ביוני 2017 אלי שיצר, תפוז: ההכנסות עלו ב-31% ל-8 מיליון שקל אולם הכניסה לתחומי פעילות חדשים העבירה את החברה להפסד קטן, באתר TheMarker‏, 14 באוגוסט 2007